
Menighedsrådsmøde den 27. august kl. 19

Indkaldte: Jens Christian Grøndahl (på zoom), Jacob Ørsted, Jan Pehrsson, Marianne Skodborggaard, Karen Voigt Steffensen, Lydia Skov Andersen, Michael Fornitz, Lotte Malene Vibild Schønau, Tina Pedersen og Bolette Marott.
Afbud fra: 
Referent: Sahra Lindeberg


	1. Godkendelse af dagsorden.

	

	
	Dagsordenen blev godkendt.

	2 Godkendelse af referat af menighedsrådsmøde den 21. maj 2026.  
	

	
	Referatet fra rådsmødet den 21. maj blev godkendt.

	3. Status for projekt for renovering af menighedshus, kapel og kirkeplads ved Bolette Marott.

	

	
	Bolette gennemgik den nye tidsplan. Den oprindelige tidsplan overskrides med ca. to uger, det vil sige til den 12. december. Hvis tidsfristen herefter overskrides pålægges dagbøder.
Børnehaven kan benytte legepladsen igen, undtagen i perioden hvor stilladset nedtages.
Bolette anbefaler nyt fast undertag, da det vil holde tæt i mange år frem.
Menighedsrådet besluttede, at der skal laves akustikloft i kontorrummet og i kapellet. Når vi kommer til 3. kvartalsrapport, vil man tage stilling til, hvorvidt der er økonomi til at bestille lysekronen til kapellet. 
Efter på tirsdag påbegyndes arbejdet med kirkepladsen. 
Der skal afholdes møde om, hvilke behov man har til lydanlæg i menighedssalen. 

	4. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre.

	

	
	Præsten: Der er 7 konfirmander på holdet i år.

	
	Kirkeværge: Vi håber, vi har fået tilladelse til ny eltavle. 
Vi har kirkesyn den 8. september.

	
	Aktivitetsudvalget: Alle tirsdagsmøder indtil sommer er planlagt. 
Kirkehøjskolens tema vil i næste omgang blive ”Tro, håb og kærlighed”. 

	
	Jan orienterede om børnehaven.
Det besluttes at tage status for børnehaven op ved næste menighedsrådsmøde. 

	5. Godkendelse af 2. kvartalsrapport.

	

	
	Kvartalsrapport 01-01-2026 til 30-06-2026 blev godkendt af menighedsrådet og underskrevet. Marianne fik fuldmagt til at underskrive for Jens Christian, da han var med på Teams. 

	6. Evt.
	

	
	

	
	

	
	

	
	

	
	



